Eesti Mentorite Koda

Koja 2021/2022 hooaja avamine: meie lood
2021-08-13 13:30 - 17:30 (Europe/Tallinn) | Põhjala tehase Linnaaed ja Galerii, Marati 5, Tallinn, Eesti
Kodalaste traditsiooniline hooaja avasündmus, et
– silmast silma kohtuda, võtta kokku M4 programm, torti süüa ja sumiseda; ajale omaselt vastutustundlikult
– vaadata tulevikku – milline on kevadel valitud juhatuse nägemus meie sihtidest ja EMK uus visioon
– arutleda, kuidas lugude rääkimine aitab saada paremaks inimeseks, juhiks ja mentoriks; teejuhiks lugude vestja Piret Päär
Toimumiskohaks Põhjala tehase Linnaaed ja Galerii (kohe sissepääsuvärava kõrval)
Koja liikmetele on üritus tasuta.
Anna palun enda osalemisest teada siin hiljemalt 12.08 õhtuks siin
Täiendavate küsimuste puhul aitab Ülle Susi (susi.ulle@gmail.com).

EMK Kevadseminar: JUHI JA MENTORI ERILINE AASTA. KUIDAS EDASI?
2021-05-19 15:00 - 18:00
Head Eesti Mentorite Koja liikmed, kutsume teid osalema meie traditsioonilisel kevadseminaril 19.mail 2021.
Räägime muutustest igapäevaelus ja erakordsest aastast 2020. Arutleme aktiivselt juhi rolli ja enesearengu üle ning mida kriisist õppida ja kaasa võtta.
Üles astuvad RIINA VARTS, SIRJE TOOMLA ja AIN MIHKELSON.
Uue kvaliteediga intellektuaalset dialoogi juhib JOONAS HELLERMA
Modereerib GUNNAR TOOMEMETS.
Miks osaleda? Kevadseminar annab:

Mõtteainet, mis toob igapäevastest askeldustest välja ja avab uued vaatenurgad
Positiivset energiat ja jõudu väljakutsetega hakkama saada
Näpunäiteid, mida oma elus rakendada
Võimalust koja liikmetega suhelda ja mõtteid vahetada

Kevadseminari kava:
15.00-15.10 Tervitused, päeva tutvustus
15.10-15.55 I paneel ja kõigi osalejate diskussioon
Mida eriline aasta on teinud Sinu kui juhi ja inimesega?
15.55-16.15 II paneel ja kõigi osalejate diskussioon
Mis on muutunud ootustes juhile viimase 15a jooksul?
16.30-16.40 Paus
16.40-17.30 III paneel ja kõigi osalejate diskussioon
Mis aitab virrvarris ellu jääda ja mis on päriselt oluline?
17.30-17.40 Kokkuvõtted, tänusõnad
Osalemine EMK liikmetele on tasuta. Külalistele 25EUR.
REGISTREERI ennast kevadseminarile hiljemalt 17.05 kell 12.00 siin

Räägime õnnelik olemisest!
2021-05-11 16:30 - 17:30
Räägime õnnelik olemisest, külas Tõnu Lehtsaar.
Tõnu Lehtsaar on religiooni- ja suhtlemispsühholoog, kes töötab Tartu Ülikooli töötajate nõustaja-kaplanina. Teda inspireerivad koolitused ja loengud elu ja õnnelikkuse teemadel ning ta on kirglik kalamees.
Õnnelik olla on meie kõigi soov. Meie seminaris räägib ta õnne tähendusest psühholoogi mätta otsast vaadatuna. Jutuks tulevad õnne mõiste, õnnetunne, õnnelik olemise tingimused, aga ka see, mis õnn ei
ole. Teretulnud on kõik lood õnnelikkusest, küsimused ja aktiivne osalemine.
Oodatud on kõik EMK liikmed.
Kohtumine toimub zoomis. Registreeru siin.

Mentori kasvuprogrammi lõpuseminar: Milline on minu mudel?
2021-05-11 13:30 - 17:30

Mentori kasvuprogrammi töötuba: Kuidas teadlikkus on mentorlusega seotud?
2021-03-09 13:30 - 17:30

Mentori kasvuprogrammi töötuba: Kui palju protsessi juhtida?
2021-01-19 13:30 - 17:30

Mentori kasvuprogrammi avaseminar: Kuidas alustada?
2020-11-18 13:30 - 17:30

Webinar: Juhtimise uus reaalsus - distantsjuhtimisega kaasnevad väljakutsed
2020-10-29 15:00 - 16:30
Juhtimise uus reaalsus on juhtidele suunatud webinaride seeria. Siin arutletakse ausalt ja avatult juhtimisalastel väljakutsetel, jagatakse kogemusi, infot ja luuakse kontakte. Webinaride külalisteks on mitmekülgse juhtimispagasiga liidrid ja eksperdid, enamus neist koja liikmed. Webinaride seeriat veavad Ruti Einpalu, Ülle Susi ja Ain Mihkelson.
Esimene webinar toimub 29.10.2020 15.00-16.30 Zoomis
Selle korra webinari teema on Juhtimise uus reaalsus – distantsjuhtimisega kaasnevad väljakutsed
Oma kogemusi jagavad: Anti Orav (Pipelife Eesti AS tegevjuht), Sirje Kautsaar (Rapla riigigümnaasiumi direktor) ja Estel Pukk (Fiizy OÜ personalijuht).
Vestlust veavad Ruti Einpalu ja Ülle Susi.
Räägime juhtidega distantsjuhtimisega seotud väljakutsetest, uuest reaalsusest. Mis mõjud on kaugtööl? Mida õppisime karantiiniaegsest distantsjuhtimise kogemusest? Kuidas distantsjuhina edukas olla?
Ruti ja Ülle on tutvunud mitmete sellealaste uuringutega ja jagavad saadud teadmist. Juhid räägivad oma karantiiniaegsest kogemusest – millised olid nende väljakutsed, mida nad tegid ja õppisid. Personalijuht räägib, kuidas tal õnnestus juhte aidata. Milliseid tööriistu juhtidele pakub ning kuidas saaks personalijuhti paremini muutustesse kaasata.
Ühiselt loome arusaama juhtimise uuest reaalsusest. Planeeritud 1,5h saab olema sisutihe mõttevahetus läbi ühiste arutelude ja kogemuste jagamise.
Registreeru webinarile siin.
Ole 5 minutit varem kohal – alustame täpselt kell 1500.
Webinaridel osalemine on EMK liikmetele tasuta. Kaasa saavad lüüa kõik huvilised, tasudes 12 EUR.

EMK V sügismatk Aegviidus
2020-09-04 09:30 - 15:30 | Aegviidu, Aegviidu, Harjumaa, Eesti
Ootame Sind meie juubelihõngulisele sügismatkale Aegviidu loodusesse.
Koguneme Aegviidu rongijaamas– nii Tallinnast kui Tartust tulijad on oodatud rongiga saabuma.
Rong Tallinnast väljub 8.25, Tartust 7.26
Orienteeruv päevakava:
9.30 Kogunemine ja sissejuhatus
9.45- 12.30 Matkame Veiko juhatusel läbi ilusa Aegviidu looduse, raja pikkus 6-9km;
12.30-13.30 Teeme mõnusa lõuna Kõrvemaa matka ja suusakeskuses;
13.30-15.00 Arutleme Einikese ja Meegoga (vt altpoolt) teemal „Hea elu või hästi elatud elu“;
15.00 Laseme end sõidutada Aegviidu rongijaama;
15.20 Rong stardib tagasi Tallinna
Osalustasu:

EMK liikmetele 25EUR;
Teistele matkajatele 40EUR.

Registreerimine
Anna endast palun märku siin kuni 28.08.20, et jõuaksime söögid tellida.
Osalejatele saadetakse täpsem korralduslik info hiljem maili peale
Meie külalised:
Einike Pilli, DTh on Kõrgema Usuteadusliku Seminari rektor, teoloog ja haridusteadlane. Ta uurimisalaks on elukestev õpe ja kutsumuseks üksikisikute ja organisatsioonide arengule kaasa aitamine. Tal on koolitusfirma Kolm Talenti OÜ, mille kaudu on tehtud Eesti hariduselule kaastööd nii kirjutades, koolitades kui konsultandina. Lisaks aitab Einike kaasa jutlustaja ja juhatuse liikmena Tartu Salemi Baptistikoguduses. Einikesel on koos pastorist abikaasa Toivoga kolm täiskasvanud poega.
Meego Remmel, PhD on Eesti Kirikute Nõukogu asepresident, Euroopa Baptistiföderatsiooni president ja teoloogist vaimulik. Ta uurimisalaks on eetika ja kutsumuseks teiste, eriti noorte inimeste arengu toetamine. Meego on mentorluse teemal õpetanud, kirjutanud, koordineerinud ja praktiseerinud mitmeid aastaid. Aktiivselt töötab ta kaasa kahes kõrgkoolis – TCMI-s Austrias ja Kõrgemas Usuteaduslikus Seminaris Tallinnas. Vaimulikuna teenib ta koolituspastori ja hingehoidjana peamiselt noori inimesi koondavas 3D koguduses. Meego on kahekordne isa ja kahekordne vanaisa.
Täiendavad küsimused
Ain Mihkelson, 50 10 580, ain.mihkelson@gmail.com
Peatse kohtumiseni!
Ruti Einpalu, Veiko Hintsov, Ain Mihkelson

Kasvuprogrammi mõttetalgud
2020-08-31 16:00 - 17:30
M3 programm sai läbi. M4 ootab ees?
Soovides rohkem kaasata koja liikmete arvamust ja kogemusi koguneme juba 31. augustil kell 16.00-17.30 Zoomis. Soovime taas ühiselt leida meid kõnetavad teemad ja probleemid mida kajastada uues mentorite kasvuprogrammis. Olete kõik oodatud esitama mõtteid, millest mentorina soovid rohkem teada, mida praktiseerida.
Programmi formaat jääb samaks, sest osaliste tagasiside sellele oli väga kõrge. Uue programmi alguse oleme planeerinud novembri keskele ja kohtuda seminarides planeerime iga 1,5 kuu järel, lõpp oleks jälle mais. Vahepalaks kovisioonid või just meid kõnetavad õpitoad, nii nagu meile meeldib.
Tule kaasa mõtlema, ole osaline Eestis ainulaadse dialoogimentorluse arenguprogrammi väljatöötamisel.
Anna ühinemissoovist teada susi.ulle@gmail.com

Uus normaalsus
2020-08-19 13:00 - 16:00 | Botik, Marati 5, Tallinn, Eesti
Saame kokku, et:
– võtta kokku möödunud EMK hooaeg ja tähistada seda mõnusa tordiga;
– vaadata tulevikku- kuidas muutunud maailmas kojana edasi liigume;
– arutleda koos Ville Jehega (vt. altpoolt) õnnelikuks olemisest ja väärtuslikust elamisest;
Koja liikmetele on üritus tasuta.
Anna palun enda osalemisest teada siin hiljemalt 18.08 hommikuks.
Täiendavate küsimuste puhul aitab Ülle Susi (susi.ulle@gmail.com).

Ville Jehe on ettevõtja, insener ja disainer. Eelkõige on ta aga praktik. Ta on olnud mitme eduka ja rahvusvahelise projekti (Uus Maa, Delfi jt) käivitaja ja juht ning osalenud 30 aasta jooksul rohkem kui 50 ettevõtte sünni juures. Täna juhib ta oma investeeringute portfelli, kuhu kuulub näiteks nii mehhatrooniliste lennuvahendite arendamise, küberturva kui ka toitlustusteenuse ettevõtteid.
Lisaks ettevõtlusele on Ville kaasabil käivitatud mitmeid ühiskondlikke liikumisi ja organisatsioone.
Viimased 10 aastat on Ville ettevõtluse ja pere kõrvalt viinud läbi arvukalt koolitusi ja esinenud seminaridel, kus ta on jaganud oma kogemusi nii äripraktikast kui ka enda sisemaailma arendamisest, sealhulgas õpetanud Teadliku Muutuse Kunsti kursusi ettevõtjatele.

Igale mentorile mentor avaseminar
2020-02-04 13:30 - 17:30 | Öpiku konverentsikeskus, Universum, Valukoja 8, Tallinn, Eesti
Kuidas jõuan uuele tasemele?
Sagedasti me teame, mis on meie probleemiks, teame kuidas seda muuta, aga ikkagi ei algata muutust enda sees. Programm aitab meis olevaid väljakutseid üles leida ja muutusteks vajalikke õpikogemusi kiiremini kinnistada. Selleks on kasutada kaks olulist tööriista: mentor ja refleksioon.
Avaseminaril arendame oma refleksioonioskusi ja kogeme refleksiooni kasutamise võimalusi mentorina. Kohale oleme kutsunud oma valdkonna kogenud ekserdi Piret Bristoli, kes aitab meil siin parimat tulemust saavutada.
Seminari avame programme tervitussõnade ja korraldusliku informatsiooniga. Seminar lõpeb koostööpaaride loosimise ja koostööreeglite kokku leppimisega. Kõik kohalolijad innustatakse päevakohase tordiga.
Seminari sisu:

Kogunemine, kontaktide vahetus
Programmi tutvustus
Refleksiooni olemus
Kohvipaus
Refleksioon, kui mentori tööriist
Mentor-mentee paaride loosimine
Koostööpaaride kokkulepped ja tort

Päeva veab EMK mentor Katrin Kelder
Lisainfo
Programmi registreerimine ja täpsem info on siin.
Registreerinutele jagab infot Aive Uueni aive.uueni@gmail.com või info@mentoritekoda.ee
Programmi ülesehituse või koostöös esinevate takistuste osas võib ühendust võtta Ülle Susi susi.ulle@gmail.com või Ain Mihkelsoniga ain.mihkelson@gmail.com.
Lühike tagasisideküsitlus saadetakse 4. märtsil, vastuseid ootame 9. märtsisks.
Veebruari kovisoon toimub 20.02.2020.

EMK jõuluõhtu Pärdi keskuses
2019-12-18 16:50 - 21:00 | Pärdi Keskus
18.12 õhtul koguneme Pärdi keskuses Laulasmaal, et veeta koos üks jõuluhõnguline õhtu.
Teeme majale tiiru peale, võtame aasta kokku ja kuulame virtuooside esituses ajatut kammermuusikat.
(Kontserdist saad täpsemalt lugeda siit.)

Grupp on täis- registreerumine on lõppenud.

Osalustasu:
EMK liikmetele 25EUR;
Külalistele 50EUR;

Ajakava:
16.50-17.00 Koguneme Pärdi keskuses
17.00-18.00 Ekskursioon Pärdi Keskuses
18.00-19.00 Võtame aasta kokku ja paitame kõhtu
19.00-… Läheme ajas tagasi Varssavi Muusikasalongi

Lisainfo: ain.mihkelson@gmail.com

EMK külastab Luminori
2019-10-16 15:00 - 17:00 | Luminori peamaja, Liivalaia 45 3. korrus, Tallinn, Harju, 11415
Luminor alustas 2018 oma esimese majasisese mentorprogrammiga.
Kuidas neil läks?
Kas suurte muutuste ajal on mõistlik alustada sellise uue initsiatiiviga nagu mentorprogramm?
Mida õppisime?

Peale Luminori kogemuslugu arutame Eesti Mentorite Koja revisjonikomisjoni poolt ülestõstatatud teemadel.

Aasta ettevõtja Magnetic MRO külastus
2019-10-08 14:00 - 16:30
08.10 on harukordne võimalus külastada aasta ettevõtja ja eksportööri tiitli saanud Magnetic MRO’d.
AEG: 08.10.2019 kell 14:00-16:30.
KES: Vastu võtab Jan Kotka, kes oli aasta juhi finaalis üks kolme parima seast.
Gruppi mahub 20 kiiremat.
Koja liikmetele on külastus tasuta, teistele külalistele 25EUR.
Registreerimine Stanislav Karlov: stasiano@gmail.com
Kaasa võtta ID-kaart.

Sügismatk Loosalu rabas
2019-09-06 09:00 - 16:00 | Loosalu raba, Rapla maakond, Eesti
Plaanis on mõnus matkapäev Loosalu rabas, supleme Eesti suurimas rabajärves (ei ole kohustuslik), teeme lõkkel ühiselt süüa ja laseme lugudel kõlada.

Külaliseks on „noor Fred Jüssi“ ehk uue põlvkonna loodusmees Romet Vaino.
Rometit on olnud tõeliselt põnev kuulata, tema kodukalt leiad nii tutvustuse kui kaks teleintervjuud.

Päeva alustame Tallinnas kell üheksa, lõpetame kell neli Loosalus.

Osaluspanus EMK liikmetele 25EUR, teistele 35EUR.

Gruppi mahub 25 inimest.
Registreeri end juba praegu siin, et endale koht kindlustada. Saad seda teha kuni 31.08.19
Muid detaile täpsustame augustis.

Üldkoosolek ja Kevadsumin: "Juhi vaimne tervis ja heaolu"
2019-05-10 14:00 - 19:00 | Tigutoit, Pirita tee 20P, Tallinn, Harju, 11415, Eesti
Suud puhtaks: Juhi vaimne tervis ja heaolu.
Saadet juhib: Urmas Vaino.
Teemad:
* Kuidas hoida ennast juhi ja mentorina?
* Kuidas muutusi tegelikult ellu viia?
* Kas me seame endale liiga kõrgeid sihte?
* Kuidas toetada oma meeskonna heaolu ja panna tähele peidetud ohumärke?
Seminar toimub “Suud puhtaks!” vestlusringi formaadis elavate aruteludega. Paneelis diskuteerivad meie oma mentorid.
Päevakava:
14:00-15:30 EMK üldkoosolek ja juhatuse valimised
16:00-19:00 Suud puhtaks! EMK eri ja mõnus olemine
Registreerimine: https://forms.gle/byHgqcmeiR7nthPb8 (hiljemalt 2. mai 2019).
Osalustasu:
10€ EMK liikmele / 20€ mitteliikmetele.
Osalustasu palume tasuda hiljemalt 6. maiks:
Eesti Mentorite Koda
E452200221062822940, Swedbank
Selgitus: osaleja nimi + kevadseminari osalustasu.
Osalemisest loobumisel vähem kui 3 päeva enne ürituse algust osalustasu ei tagastata.

Targa juhi programmi I päev
2019-02-22 09:00 - 16:00
Päeva peateemad- edu, eesmärgid ja kutsumus:

Programmi eesmärgid ja ülevaade;
Edu mudelid, sh mis on minu ja minu meeskonna edukuse mõõde?
Mis on mulle ja minu meeskonnale tegelikult oluline?
Mis on ühisosa Ikigail, hyggel, Maslowl ja teistel arengumudelitel?
Juhtimiskaasuse lahendamine mastermind meetodil;
Kuidas oma meeskonnas tuvastada, mis on neile oluline?
Kodutööde võtmine, sh mille annan ära, et olulisele aega jääks.

Täpsem info programmis osalejatele saadetakse eraldi.
Ülevaate programmist leiad siit.
Registreerimine ja lisainfo kuni 31.01 aadressil ain.mihkelson@gmail.com.

Mõttekoda
2019-02-06 14:30 - 17:30 | Eesti Filmimuuseum, Pirita tee 64, Tallinn, Eesti
Tule ja räägi kaasa, kuidas jõuda mentorluse ideega Raplast kaugemale. Inspireeriva näituse uudistamise võimaluse saad pealekauba.

Kovisioon 100ST mentoritele
2019-01-25 14:00 - 16:30 | Fontes, Sepapaja 6, Tallinn, Harju, 11415
Kovisioon on mõeldud 100ST mentoritele leidmaks vastusi küsimustele ja väljakutsetele, mis on üles tõusnud menteega koostööst.
Kovisiooni veab Andrus Tamm
Anna enda tulekust teada hiljemalt 22.01.2019 aadressil: andrust67@gmail.com.

EMK jõuluõhtu „Linnupuulihv“ koos Doris Karevaga
2018-12-13 17:30 - 20:00 | Vinoteek Vabrik, Vabriku 6, Tallinn, Eesti
Kutsume sind mõnusale jõuluõhtule „Linnupuulihv“ koos Doris Karevaga.
Võtame korraks kiires jõulusaginas aja maha, mõtiskleme koos Doris Karevaga igavikulistel teemadel ja vaatame aastale tagasi.
On ju Kojal see aasta nii üht kui teist toimunud ja on põhjust seda vääriliselt tähistada.
Registreeri end palun siin hiljemalt 10.12 õhtuks, et oskaksime tellida ampsu/joogid.
Osalustasu 15 EUR Koja liikmetele, teistele 25 EUR.
Õhtul plaanis:
17.30 Kogunemine, jõuluglögi ja tervitusampsud
17.45 Linnupuulihv – Doris Kareva räägib luulest, tõlkimisest ja loeb mõned oma tekstid, arutleme inimese kasvu üle.
19.00 Tagasivaade koja aastale ja tähistamine
Soojade tervitustega
Päkapikud Ringa, Aino-Silvia ja Ain

100ST kovisioon mentoritele
2018-12-13 14:00 - 16:30 | Fontes, Sepapaja 6, Tallinn, Harju, 11415
Seekordne kovisioon on mõeldud 100ST mentoritele leidmaks vastusi küsimustele ja väljakutsetele, mis on üles tõusnud menteega koostööst.
Kovisiooni veab Ain Mihkelson.
Anna enda tulekust teada hiljemalt 11.12.2018 aadressil ain.mihkelson@gmail.com

100 sammu kovisioon
2018-11-23 13:00 - 15:00 | Express Posti kontor, Peterburi tee 34/5, Tallinn, Harju, 11415, Eesti
Kovisioon on mõeldud 100 Sammu Tulevikku mentoritele leidmaks vastuseid küsimustele ja väljakutsetele, mis on üles tõusnud menteega koostööst.
Kovisiooni veab Risto Eelmaa.
Anna enda tulekust teada hiljemalt 22.11.2018 aadressil: risto.eelmaa@expresspost.ee, subjektiks märgi “100 sammu kovisioon”.

Filmiõhtu ja vestlusring kinos Kosmos IMAX
2018-11-07 15:00 - 17:00 | Kino Kosmos
Õhtud on juba sügisrõsked – sobiv aeg üheks mõnusalt inspireerivaks filmiõhtuks. Oled oodatud koos kaaslase, sõbra või kolleegiga 7. novembril 2018 kell 15:00 koja filmiõhtule ja vestlusringi kinos Kosmos IMAX.
Seekord vaatame filmi “Mavericks – lainet püüdmas”, millele järgneb vestlusring treeneri ja spordimentori Matthew Rickardiga. Naudime hinnatud filmi, head seltskonda ja huvitavaid diskussioone koos kohvi ja snäkkidega.
“Mavericks – lainet püüdmas” on inspireeriv tõestisündinud lugu surfilegendist Jay Moriarityst ja tema
koostööst kohaliku treeneri Frosty Hessoniga. Jay ja Frosty koostööst sünnib haruldane sõprus, mis muudab nende mõlema elu, ning nende eesmärgist taltsutada Mavericksi laineid saab midagi palju enamat kui ainult surfamine.
Kaasahaarav film sõprusest, usaldusest ja mentorlusest.
Pilet: 15€ (arve alusel)
Info: Stanislav Karlov (stasiano@gmail.com)
Registreeru SIIN. Registreerumistähtaeg 31.10.2018

100 sammu tulevikku avaseminar „Mentori areng ja väljakutsed“
2018-10-30 13:30 - 17:00 | Ülemiste ärilinnakus Öpiku maja konverentsisaalis Supernoova, Valukoja 8, Tallinn, Harju, 11415, Eesti
Kellele
Mentorid ja mentorlusest huvitatud
Sisu
Seminari „Mentori areng ja väljakutsed“ orienteeruv kava
13.30-14.00 Kogunemine
14.00-14.15 100 sammu stardijoonel. Ülle Susi
14.15-15.00 100 väljakutset ehk mis on kingituse sees, kuidas seda üle anda ja kuidas 2-3 kohtumisega olla
tulemuslik. Ain Mihkelson ja Piret Jamnes
15.00-15.20 Kes on 100 sammu mentee? Ringa Maripuu
15.20-15.40 100 sammu suhtluspaus
15.40-16.00 Tagurpidi mentorlus ja digimentorite kogemuslood. Üllatuskülaline
16.00-16.45 Mentori areng. Piret Jamnes
16.45-17.00 100 sammu tordijutud

Seminari ettekanded salvestatakse ja jäävad järelvaadatavaks koja koduleheküljel www.mentoritekoda.ee.
Otseülekanne seminarist on nähtav siit.

Eesti Mentorite Koja liikmetele ja projektis „100 sammu tulevikku“ mentoriks registreerunutele on seminar tasuta,
teistele mentorluse huvilistele osalustasu 12 eurot.

Palun anna oma osalemisest seminaril teada hiljemalt 26.10.2018 e-posti aadressil aive.uueni@gmail.com
